Partidul SOS România va avea candidați pentru președinția Consiliului Județean Suceava și pentru membrii deliberativului județean. Aceasta după ce Tribunalul a admis, astăzi, contestația depusă de partidul SOS la decizia Biroului Electoral Județean privind respingerea candidaturilor acestei formațiuni politice pentru Consiliul Județean. Reamintim că pe 1 mai, BEJ a decis respingerea candidaturilor pentru funcția de președinte al Consiliului Județean Suceava și pentru funcțiile de consilieri județeni depuse de SOS din cauza lipsei numărului minim de susținători (semnături) prevăzut de lege.
Soluția Tribunalului nu este definitivă și poate fi contestată la Curtea de Apel Suceava, care va lua o decizie finală privind candidaturile celor de la SOS.
Pentru aceste funcții sunt necesari 6.071 de susținători pentru propunerea de candidatură. Potrivit deciziei BEJ Suceava SOS a declarat 6.296 semnături pentru funcțiile de consilier județean, din care 246 s-ar fi dovedit a fi invalide, fără date din care să rezulte că susținătorii au domiciliul sau reședința în localități din județul Suceava. De asemenea, pentru susținerea candidaturii lui Silvestru Bălan - Rădăuți la funcția de președinte al Consiliului Județean Suceava au fost depuse 6.300 de semnături, din care 335 ar fi fost invalide.
Monitorul de Suceava nu este responsabil juridic pentru conţinutul textelor de mai jos. Responsabilitatea pentru mesajele dumneavoastra vă revine în exclusivitate.
Monitorul doreşte ca acest site să fie un spaţiu al discuţiilor civilizate, al comentariilor de bun simţ.
Din acest motiv, cei care postează comentarii la articole trebuie să respecte următoarele reguli:
1. Să se refere doar la articolul la care postează comentarii. 2. Să folosească un limbaj civilizat, fără injurii, calomnii, comentarii antisemite, xenofobe sau rasiste. 3. Sunt interzise atacurile la adresa autorilor, dacă acestea nu au legătura cu textul. 4. Username-ul să nu fie nume de personalităţi ale vieţii publice sau parodieri ale acestora.
Autorul unui articol poate fi criticat pentru eventuale greşeli, incoerenţă, lipsă de documentare etc.
Nerespectarea regulilor menţionate mai sus va duce la ştergerea comentariilor, fără avertisment şi fără explicaţii.
Abaterile repetate vor avea drept consecinţă interdicţia accesului la această facilitate a site-ului.